**ΥΠΟΒΟΛΗ ΑΙΤΗΣΕΩΝ**

**ΓΙΑ ΠΑΡΑΤΑΣΗ ΤΟΥ ΧΡΟΝΟΥ ΟΛΟΚΛΗΡΩΣΗΣ ΣΠΟΥΔΩΝ Ή**

**ΚΑΤ’ ΕΞΑΙΡΕΣΗ ΥΠΕΡΒΑΣΗ ΤΗΣ ΑΝΩΤΑΤΗΣ ΔΙΑΡΚΕΙΑΣ ΦΟΙΤΗΣΗΣ ΓΙΑ ΛΟΓΟΥΣ ΥΓΕΙΑΣ**

1. Φοιτητές/φοιτήτριες του πρώην ΤΕΙ Κρήτης, με **έτος εισαγωγής το 2016 ή πριν,** που συμπλήρωσαν την ανώτατη διάρκεια φοίτησης κατά την εξεταστική του Σεπτεμβρίου 2025 και δεν έχουν καταστεί πτυχιούχοι, μπορούν να υποβάλλουν αίτηση για παράταση του χρόνου ολοκλήρωσης σπουδών τους, εφόσον πληρούν τις εξής προϋποθέσεις:
2. Διαθέτουν τουλάχιστον, εκατόν εξήντα οκτώ (**168) μονάδες** και
3. Έχουν συμμετάσχει σε τουλάχιστον δύο (2) ακαδημαϊκές δοκιμασίες σύμφωνα με το πρόγραμμα σπουδών, εκ των οποίων στη μία επιτυχώς, όπως εξέταση μαθήματος, υποστήριξη διπλωματικής, πρακτική άσκηση, σε ένα από τα τέσσερα (4) προηγούμενα ακαδημαϊκά εξάμηνα πριν από την υποβολή της αίτησης (δηλ. κατά τα ακαδημαϊκά έτη 2023-2024 και 2024-2025).
   * *Για φοιτητές/φοιτήτριες που έχουν αξιολογηθεί επιτυχώς στο σύνολο των μαθημάτων του ισχύοντος προγράμματος σπουδών και εκκρεμεί μόνο η εκπόνηση πρακτικής άσκησης ή πτυχιακής εργασίας για τη λήψη πτυχίου δεν απαιτείται η πλήρωση των προϋποθέσεων της περ.* ***Β****.*

**Η ΑΙΤΗΣΗ ΥΠΟΒΑΛΛΕΤΑΙ ΗΛΕΚΤΡΟΝΙΚΑ** **έως τις 10/11/2025.**

Για την ηλεκτρονική υποβολή της αίτησης, ο/η φοιτητής/φοιτήτρια θα πρέπει να μεταβεί στην ιστοσελίδα <https://morpheus.hmu.gr/>. Αφού συνδεθεί με τα στοιχεία του ιδρυματικού του/της λογαριασμού, θα επιλέξει, από τη δεξιά πλευρά της σελίδας, την πρόσκληση *Παράταση Χρόνου Ολοκλήρωσης Σπουδών* *ή Κατ' Εξαίρεση Υπέρβαση για λόγους υγείας.*

1. Στην ίδια παραπάνω προθεσμία και στην ίδια ιστοσελίδα μπορούν να υποβάλλουν αίτηση οι ενδιαφερόμενοι/νες φοιτητές/φοιτήτριες που πληρούν τις προϋποθέσεις για κατ’ εξαίρεση υπέρβαση της ανώτατης χρονικής διάρκειας φοίτησης για σοβαρούς λόγους υγείας **ή** για υπαγωγή στην κατηγορία εξαίρεσης από τη ρύθμιση της ανώτατης διάρκειας φοίτησης και της υποχρεωτικής διαγραφής, λόγω πιστοποιημένης αναπηρίας με ποσοστό τουλάχιστον 50% (*περισσότερες πληροφορίες στην ιστοσελίδα του Τμήματος*).

**Κατ’ εξαίρεση υπέρβαση της ανώτατης διάρκειας φοίτησης για σοβαρούς λόγους υγείας**

Ειδικότερα, μετά από αίτηση του φοιτητή και απόφαση της Συνέλευσης, δύναται να εγκριθεί για έως τέσσερα (4) ακαδημαϊκά εξάμηνα, η κατ’ εξαίρεση υπέρβαση της ανώτατης χρονικής διάρκειας φοίτησης για σοβαρούς λόγους υγείας, ως εξής:

Α. Για λόγους υγείας που αφορούν στο πρόσωπο του ίδιου του φοιτητή,

i. φοιτητές με αναπηρία ή/και ειδικές εκπαιδευτικές ανάγκες.

ii. κατά περίπτωση, για αποδεδειγμένα ιδιαίτερα σοβαρούς λόγους υγείας.

Β. Για λόγους υγείας που αφορούν στο πρόσωπο συγγενούς πρώτου βαθμού εξ αίματος ή συζύγου ή προσώπου με τον οποίο ο φοιτητής έχει συνάψει σύμφωνο συμβίωσης.

Τα απαραίτητα δικαιολογητικά είναι τα εξής:

1) Αίτηση η οποία επέχει θέση υπεύθυνης δήλωσης.

2) Για την περίπτωση Α.i, ιατρική γνωμάτευση από Κέντρο Πιστοποίησης Αναπηρίας (ΚΕ.Π.Α.) ή από επταμελή υγειονομική επιτροπή δημόσιου νοσοκομείου ή έκθεση αξιολόγησης - γνωμάτευση από Κέντρο Εκπαιδευτικής και Συμβουλευτικής Υποστήριξης (Κ.Ε.Σ.Υ.) ή Κέντρο Διεπιστημονικής Αξιολόγησης, Συμβουλευτικής και Υποστήριξης (ΚΕ.Δ.Α.Σ.Υ.).

3) Για τις περιπτώσεις A.ii και B), ιατρικές γνωματεύσεις από δημόσιο νοσοκομείο.

4) Στην περίπτωση που ο σοβαρός λόγος υγείας αφορά σε συγγενικό πρόσωπο, ως περιγράφεται ανωτέρω, απαιτείται επιπλέον των δικαιολογητικών 1 και 3, η κατάθεση πιστοποιητικού οικογενειακής κατάστασης, ή αντιγράφου συμφώνου συμβίωσης.

**Υπαγωγή στην κατηγορία εξαίρεσης από τη ρύθμιση της ανώτατης διάρκειας φοίτησης και της υποχρεωτικής διαγραφής, λόγω πιστοποιημένης αναπηρίας με ποσοστό τουλάχιστον 50%.**

Σύμφωνα με την παρ. 1 του άρθρου 130 του ν. 5224/2025 και τη με αρ. πρωτ.: 118904 /Ζ1/24-09-2025 εγκύκλιο του Υφυπουργού Παιδείας, Θρησκευμάτων και Αθλητισμού, από τη ρύθμιση της ανώτατης διάρκειας φοίτησης και της υποχρεωτικής διαγραφής εξαιρούνται οι φοιτητές έχουν πιστοποιημένη αναπηρία σε ποσοστό τουλάχιστον πενήντα τοις εκατό (50%). Ως απαιτούμενο δικαιολογητικό για την υπαγωγή στην κατηγορία εξαίρεσης, ο φοιτητής υποχρεούται να προσκομίσει γνωμάτευση από υγειονομική επιτροπή του Κέντρου Πιστοποίησης Αναπηρίας (ΚΕ.Π.Α.) ή γνωμάτευση των Ανώτατων Υγειονομικών Επιτροπών του Στρατού (Α.Σ.Υ.Ε.), του Ναυτικού (Α.Ν.Υ.Ε.), της Αεροπορίας (Α.Α.Υ.Ε.), της Ελληνικής Αστυνομίας ή του Πυροσβεστικού Σώματος από την οποία προκύπτει η πιστοποιημένη αναπηρία και το ακριβές ποσοστό αυτής. Εάν η γνωμάτευση του αρμόδιου φορέα αφορά συγκεκριμένο χρονικό διάστημα για την πιστοποίηση της αναπηρίας, οι φοιτητές υποχρεούνται να προσκομίζουν νέα γνωμάτευση για τη χρήση του δικαιώματος εξαίρεσης από την ανώτατη διάρκεια φοίτησης. Διευκρινίζεται ότι σε περιπτώσεις όπου η πιστοποίηση αναπηρίας είναι ορισμένης διάρκειας και δεν προσκομίζεται νέα γνωμάτευση, το χρονικό διάστημα της πιστοποιημένης αναπηρίας δεν προσμετρείται για τη συμπλήρωση της ανώτατης χρονικής διάρκειας.